CELEX: 62014TN0185
Language: sl
Date: 2014-03-14 00:00:00
Title: Zadeva T-185/14: Tožba, vložena 14. marca 2014 – Freitas proti Parlamentu in Svetu

16.6.2014   
            
            
               SL
            
            
               Uradni list Evropske unije
            
            
               C 184/34
            
         Tožba, vložena 14. marca 2014 – Freitas proti Parlamentu in Svetu
   (Zadeva T-185/14)
   2014/C 184/56
   Jezik postopka: francoščina
   
      Stranke
   
   
      Tožeča stranka: José Freitas (Porto, Portugalska) (zastopnik: J.-P. Hordies, odvetnik)
   
      Toženi stranki: Svet Evropske unije in Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               tožbo razglasi za dopustno in utemeljeno;
            
         
               —
            
            
               razglasi za nično točko (b) člena 1(2) Direktive 2013/55/EU Evropskega parlamenta in Sveta z dne 20. novembra 2013 o spremembi Direktive 2005/36/ES o priznavanju poklicnih kvalifikacij in Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI), objavljena v Uradnem listu Evropske unije z dne 28. decembra 2013 (L 354/132);
            
         
               —
            
            
               toženima strankama naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev člena 49 PDEU, v kolikor poklic notarja spada na področje uporabe člena 49 PDEU, ki se nanaša na svobodo ustanavljanja in se ne nanaša na dejavnosti, povezane z izvajanjem javne oblasti v smislu člena 51 PDEU. Poklica notarja tako ne bi mogli izključiti s področja uporabe Direktive 2005/36/ES (1).
            
         
               2.
            
            
               Drugi tožbeni razlog: kršitev načela sorazmernosti, ker so notarji, imenovani z aktom vlade na splošno in absolutno izključeni s področja uporabe Direktive 2005/36/ES.
            
         
      (1)  Direktiva Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (UL L 255, str. 22).